Michael Owen Jackels

Michael Owen Jackels (født 13. april 1954 i Rapid City i Sør-Dakota i USA) er en amerikansk katolsk prelat og emeriterte erkebiskop av Dubuque.

Liv og virke

Bakgrunn
Michael Owen Jackels var barn av en militærfamilie, og bodde i Wyoming, Spania og California før han til slutt havnet i Nebraska for å fullføre videregående skolegang. Jackel har fortalt at han som ung mann sluttet seg til buddhismen. Men etter å ha lest en Bibel fra en protestantisk arbeidskamerat på en country club, bestemte han seg for å vende tilbake til katolisismen.

Jackels gikk på University of Nebraska-Lincoln, og så på St. Pius X Seminary i Kentucky i 1975.  Han tok Bachelor of Philosophy-grad fra St. Pius X i 1977. I 1981 hadde han tatt Master of Theology ved Mount Saint Mary's Seminary i Emmitsburg i Maryland.

Prest
Biskopen av Lincoln, Glennon Patrick Flavin, presteviet ham den 30. mai 1981. Han var først kapellan i katedralen oh lærer ved en katolsk høyskole, og fra 1982 til 1985 kapellan ved St. Thomas Aquinas Parish som lå på University of Nebraskas campus i Lincoln. Dessuten var han assisterende kallsdirektør. 

I 1985 begynte han på doktorgradsstudier ved Angelicum  i Roma, og tok doktograden i 1989 på et arbeidfe om Katarina av Siena.

Tilbake i Lincoln var han i åtte år bispedømmedirektør for religiøs oppdragelse, han var også seremonimester, meddirektør for ordensfolk, og kapellan for School Sisters of Christ the King i Lincoln. 

Jackels returnerte til Roma i 1997 og arbeidet i Troskongregasjonen under kardinal Joseph Ratzinger.

Biskop av Wichita
Pave Johannes Paul II utnevnte ham den 28. januar 2005 til biskop av Wichita. Erkebiskopen av Kansas City i Kansas, Joseph Fred Naumann, bispevier ham den 4. april samme år; medkonsekrerende var Thomas James Olmsted, biskop av Phoenix, og Fabian Wendelin Bruskewitz, biskop av Lincoln.

Jackels og de tre andre biskopene i Kansas gikk sammen ut med et hyrdebrev mot stamcelleforskning på stamceller fra menneskelige stamceller, noe som den gan utelukkende ble foetatt på grunnlag av aborterte fostre. Han har gått ut i opposisjon mot samkjønnede ekteskap og mot proviserte aborter. Han har gått ut mot dødsstraff og gått inn for mer rettferdige innvandringslover. 

Han har fremmet det katolske utdannelsesvesen og bidratt til å etablere Drexel Fund for å støtte opp om økonomisk svakt stilte katolske skoler i bispedømmet. Bispedømmet hadde 48 prestestudenter, noe som på den tid gav det en av de gunstigste rater i USA for prestestudenter i folhold til katolsk befolkning.

Erkebiskop av Dubuque
Den 8. april 2013 utnevnte pave Frans Jackels til erkebiskop av Dubuque. Han ble innsatt i embedet den 30. mai samme år erkebiskop Carlo Maria Viganò, apostolisk nuntius til USA.

Den 4. april 2023 innvilget pave Frans hans tidlige fratreden. Han søkte om fratreden etter et hjerteslag påfulgt av et langt sykehusopphold i 2019, uten å fullt ut gjenvinne styrken. Emeritert biskop Richard E. Pates ble utsett til midlertidig å lede bispedømmet Wichita som apostolisk administrator.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Giovanni Lajolo (1935-) *1989
 Erkebiskop Justin Francis Rigali (1935- ) *1985
 Erkebiskop Joseph Naumann (1949- ) *1997
 Erkebiskop Michael Owen Jackels (1954- )*2005

Referanser

katolske biskoper fra USA
Linjen Rebiba
Personer fra Rapid City